Document ID: 31980R3477

ΚΑΝΟΝΙΣΜΟΣ (ΕΟΚ) αριθ. 3477/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί τροποποιήσεως διαφόρων κανονισμών του τομέα του ακατέργαστου καπνού μετά την προσχώρηση της Ελληνικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη περί προσχωρήσεως της Ελλάδος(1), και ιδίως το άρθρο 146 παράγραφος 2,
Εκτιμώντας:
ότι σύμφωνα με το άρθρο 22 της πράξεως προσχωρήσεως της Ελλάδος, οι προσαρμογές των πράξεων που απαριθμούνται στον πίνακα του παραρτήματος II της εν λόγω πράξεως πρέπει να πραγματοποιούνται σύμφωνα με τις κατευθύνσεις που ορίζονται στο παράρτημα αυτό-
ότι στον τομέα του ακατέργαστου καπνού, πρέπει να συμπληρωθούν με προσθήκη ορισμένων αναφορών στην ελληνική γλώσσα, ο κανονισμός ΕΟΚ αριθ. 1726/70 της Επιτροπής της 25ης Αυγούστου 1970 περί λεπτομερειών πριμοδοτήσεως του καπνού σε φύλλα(2), όπως τροποποιήθηκε τελευταία από τον κανονισμό (ΕΟΚ) αριθ. 1019/79(3), καθώς και ο κανονισμός (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί λεπτομερειών συνάψεως συμβάσεων πρώτης μεταποιήσεως και συσκευασίας των καπνών που κρατούν οι οργανισμοί παρεμβάσεως(4), όπως τροποποιήθηκε τελευταία από τον κανονισμό (ΕΟΚ) αριθ. 431/80(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1726/70 τροποποιείται ως ακολούθως:
1. στο άρθρο 4, παράγραφος 1, υπό α), προστίθεται η ακόλουθη πρόταση:
"καπνός σε φύλλα που έχει συγκομισθεί στην Κοινότητα".
2. στο άρθρο 4, παράγραφος 1, υπό β), προστίθεται η ακόλουθη πρόταση:
"καπνός σε φύλλα που εισήχθη από τρίτες χώρες"-
3. στο άρθρο 5, προστίθεται η ακόλουθη πρόταση:
"καπνός που εισήχθη από τρίτες χώρες".
Άρθρο 2
Στο άρθρο 3 δεύτερο εδάφιο του κανονισμού (ΕΟΚ) αριθ. 2603/71, προστίθενται οι ακόλουθες λέξεις:
"καπνός παρεμβάσεως".
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Δεκεμβρίου 1980.

Labels: 11
17
3
6
15